സൗദി സംഘത്തെ ഡോ. അബ്ദുല്ല ബിന് മുഹമ്മദ് അല്ശൈഖ് നയിക്കും ജുബൈല്: ഓസ്ട്രിയയില് നടക്കുന്ന ലോക രാജ്യങ്ങളിലെ പാര്ലമെന്റ് സ്പീക്കര്മാരുടെ അഞ്ചാമത് ലോക സമ്മേളനത്തിലേക്കുള്ള സൗദി പ്രതിനിധി സംഘത്തെ ശൂറാ കൗണ്സില് സ്പീക്കര് ഡോ. അബ്ദുല്ല ബിന് മുഹമ്മദ് അല്ശൈഖ് നയിക്കും. ഇന്റര്പാര്ലമെന്ററി യൂനിയനാണ് തലസ്ഥാനമായ വിയനയില് സമ്മേളനം സംഘടിപ്പിക്കുന്നത്.ആഗോള സമാധാനവും സുസ്ഥിര വികസനവും കൂടുതല് ഫലപ്രദമായ ബഹുരാഷ്ട്രവാദത്തിന് പാര്ലമെന്ററി നേതൃത്വം എന്ന പ്രമേയത്തില് നടക്കുന്ന സമ്മേളനത്തിന് ഓസ്ട്രിയന് പാര്ലമെന്റ് ആതിഥേയത്വം വഹിക്കും. ഇന്റര്പാര്ലമെന്ററി യൂനിയന് നടത്തുന്ന ഭീകരവിരുദ്ധതയെക്കുറിച്ചുള്ള ആദ്യത്തെ ആഗോള പാര്ലമെന്ററി ഉച്ചകോടി നടന്നിരുന്നു. കോവിഡ് പകര്ച്ചവ്യാധിക്ക് എതിരെയുള്ള ആഗോള പ്രതികരണം, ആസൂത്രണം, കാലാവസ്ഥാ വ്യതിയാനം, തെറ്റിധരിപ്പിക്കുന്ന വിവരങ്ങള്, യുവജന പങ്കാളിത്തം, ലിംഗസമത്വം, തീവ്രവാദം എന്നീ വിഷയങ്ങളില് പാര്ലമെന്റ് അംഗങ്ങള് വിഷയം അവതരിപ്പിക്കും.